cyanic-selkie/wikianc huggingface dataset:
Jaque Anastácio
Jaqueline Anastácio (født 9. november 1987 i Varginha) er en brasiliansk håndballspiller, som spilte for det brasilianske landslaget under Håndball-VM 2009 og har spilt for klubber i Ungarn, Norge , Russland , Danmark , Tyskland , Tyrkia (Kastamonu Artsam Koleji), og sist Israel (Maccabi Rishon LeZion).
John Davis Lodge
John Davis Lodge, født 20. oktober 1903, død 29. oktober 1985, var en amerikansk politiker og guvernør i Connecticut. Han var også skuespiller, medlem av USAs representanthus og ambassadør.
Hvid
En hvid var en mynt som ble preget i Danmark, Norge og Sverige under Kalmarunionen. Det var også det dansk-norske navnet på den nordtyske sølvmynten Witten. Sisnevnte ble preget i hansabyen Lübeck fra 1365, var en del av det lybske myntsystemet, og utgjorde 1/3 schilling. På samme måte ble en skandinavisk skilling satt til 3 hvider, og en hvid ble satt lik 4 penninger.
I Danmark ble mynten første gang preget omkring 1380 i byen Ribe i den kongeløse tiden. Under hertugene Waldemar III og Henrik av Sønderjylland ble det i hertugdømmet Slesvig preget lignende mynter mellom 1359 og 1380 i Flensborg, men med navnet Witten. Under besettelsen til Grevskapet Holstein 1380–1386, ble det likeledes preget Witten.
I Norge ble den preget under kong Hans fra 1483 til 1513, og videre inntil 1578. En skilling ble satt lik 3 hvider, og en hvid ble satt lik til 4 penninger.
Nordgulfjorden
Nordgulfjorden er en fjordarm av Gulafjorden i Gulen kommune i Vestland fylke. Fjordåpningen ligger mot sør og fjorden strekker seg 4 kilometer nordover til bygden Nordgulen som ligger i fjordbunnen.
Espeland
Espeland kan sikte til:
Svetogorsk
Svetogorsk (russisk: Светого́рск, finsk: Enso) er en industriby i Leningrad oblast i Russland. Den ligger på det Karelske neset, ved elva Vuoksa, én kilometer fra den russisk–finske grensen, og fem kilometer fra den finske byen Imatra. Innbyggertall: 15 698 (folketelling 2002).
Byen ble grunnlagt i 1887, og ble opprinnelig kalt Enso. Under andre verdenskrig ble den opprinnelige karelske befolkningen evakuert til Finland og sovjetiske borgere flyttet til byen etter krigen (hovedsakelig fra Ukraina, Hviterussland og Russland), og i 1948 ble byen omdøpt til Svetogorsk.
Industri
Før vinterkrigen var byen hjemsted for store fabrikker tilhørende det finske tremasse- og papirkonsernet Enso-Gutzeit Oy (nå Stora Enso). I fredsavtalen ble den nye finsk-sovjetiske grensen bevisst trukket for å etterlate fabrikkomplekset på sovjetisk side. Byens største virksomhet er fremdeles tremasse- og papirindustri.
OAO Svetogorsk, en av de største papirfabrikkene i Russland, er byens største arbeidsgiver. Med et fabrikkområde på to kvadratkilometer produserer OAO Svetogorsk tremasse, papir og kartong. Siden desember 1998 har OAO Svetogorsk hatt International Paper som majoritetseier. Ved utgangen av 2001 arbeidet 3 000 mennesker på fabrikken.
Yamaguchi (Yamaguchi)
Yamaguchi (山口市 - Yamaguchi-shi) er hovedstad i prefekturet Yamaguchi i Japan. Med drøyt 190 000 innbyggere er det den minste prefekturhovedstad i Japan.
Byen har et berømt, buddhistisk tempel, Rurikōji, med en fem etasjer høy pagode, og en katolsk kirke til minne om jesuittmisjonæren Frans Xaviers opphold i byen i 1550.
Daimon
Daimon (gresk: δαίμων; «gudelignende kraft, skjebne, gud») er en guddom, ånd eller et særskilt vesen som viser sin kraft i naturen. Begrepet har hatt litt forskjellig betydning, men er i dag særlig brukt om naturguddommer eller naturdemoner i gresk mytologi, som for eksempel nymfer, satyrer, siléner, Priapus, Pan, musene og kentaurer. Ordet daímōn har også gitt navn til det jødisk-kristne demon-begrepet.
Skiftende betydning
Det greske ordet δαίμων eller daímōn betyr «gud» eller «ånd» og ble skrevet daemon/dæmon på latin.
Opprinnelig brukte grekerne deriblant dikteren Homer og skaldene, ordet daímōn om enhver guddom. Da de etter hvert ble kjent med østlige folkeslag og deres gudelære, ble imidlertid daímōn først og fremst en betegnelse på en mellomform mellom mennesket og de egentlige gudene, altså et lavere gudevesen. Seinere, det vil si etter Platon, ble daímōn både i litteraturen og i folketroen et uttrykk for et dobbeltvesen, eller en beskyttende ånd som alle mennesker hadde. Daímōnene kunne også betraktes som en vandrende ånd, som tok bolig i mennesket og utgjorde dets sjel. Enkelte rasjonaliserende senstoikere omdefinerte daímōn fra å være en selvstendig åndeskikkelse, til å bli det guddommelige og fornuftige i mennesket. Sokrates' daimónion åpenbarte seg som en stemme som advarte ham mot det han ikke burde gjøre.
I klassisk litteratur kan demon betegne både en «god demon» og en «ulykkesdemon». I kristendommen ble begrepet derimot bare brukt om hedenske guder og andre onde åndsmakter, og ordet kom dermed til å få et utelukkende negativt innhold. Demon betyr derfor på norsk i dag først og fremst «ond ånd».
Lavere guddommer og ånder, som likner på grekernes demoner, har for øvrig forekommet med skiftende betydning i all folketro.
Notorious
Notorious kan bety følgende:
Anselm Feuerbach
Anselm Feuerbach (født 12. september 1829 i Speyer, død 4. januar 1880 i Venezia) var en tysk kunstmaler, sønn av en kjent arkeolog, Joseph Anselm Feuerbach og barnebarn av Paul Johann Anselm von Feuerbach. Feuerbach regnes i dag som en av de fremste nyklassisistiske malerne i den tyske skolen i det 19. århundret.
Biografi
Feuerbach studerte i Düsseldorf (1845–47), München og Antwerpen samt (1851–54) i Paris, der han var elev av Thomas Couture og malte sitt første store verk Hafis i vinstuen (1852). Han arbeidet deretter i Karlsruhe, Venezia, Roma hvor han ble venn med Arnold Böcklin og de påvirket hverandre gjensidig. 1873–76 var han professor i historiemaleri ved akademiet i Wien.
Kvakksalver
En kvakksalver er person som driver legevirksomhet uten faglig utdanning eller autorisasjon. I utvidet betydning brukes kvakksalveri generelt som personer som fusker i et fag og later som om de har evne til å utføre behandling selv om de mangler fagkunnskap. Betegnelsen kvakksalvere brukes gjerne om personer som foreskriver eller selger remedier som ikke virker eller som er skadelige. Betegnelsen brukes gjerne nedsettende, og brukes både om personer bevisst villeder (tilsvarer sjarlatan) og personer som selv tror behandlingen har reell virkning.
Anselm Feuerbach
Biografi
Feuerbach ble gravlagt på Sankt-Johanniskirkegården i Nürnberg (grav 715). I april 1880 ble det avholdt en stor minneutstilling over ham i Berlins Nationalgalerie. Etter Feuerbachs død utkom hans aforistiske selvbiografi Ein Vermächtnis (1882).
Maleren Anselm Feuerbachs død inspirerte Johannes Brahms til komposisjonen Nänie over Friederich Schillers dikt med samme tittel.
Mottakelse i samtiden
Feuerbach var lite verdsatt og forstått av sin samtid. Hans retning stod i skarp og uforsonlig motsats til de herskende strømningene, som omfattet den historiske realismen, representert av Karl von Piloty og dennes skole, og til Hans Makarts kolorisme, som ga Wienmaleriet dets karakter. Hans syn på antikken var ulik de kjente klassisistenes, han søkte antikkens stillhet og balanse uten å etterlikne deres former. Man kritiserte ham for hans maleriers udramatiske innhold, og man savnet den germanske karakteren, som man på denne tid ville se, også i antikke motiver.
Rubrikk Group
Rubrikk Group AS er et selskap som eier og driver søkemotoren RUBRIKK.NO samt fortløpende lanserer tilsvarende tjenester i utlandet.
Anselm Feuerbach
Samlinger
Anselm Feuerbachs verker finnes i flere store gallerier i Tyskland. Bl.a. finnes i Stuttgart Iphigenia, i Karlsruhe Dante i Ravenna, i München Medeas avskjed (Neue Pinakothek) og Badende Kinder (Schackgalerie) og i Berlin Ricordo di Tivoli (Alte Nationalgalerie).
Rubrikk Group
Selskapet Rubrikk Group AS (tidligere Rubrikk No AS) ble stiftet i 2001 av gründerne Adil Osmani og Sigbjørn Rivelsrud. Selskapet hadde en omsetning på 30,2 millioner i 2015 og et årsresultat på 8,0 millioner.
Det skapte overskrifter da det ble kjent at Rubrikk.no lenket til andre annonsesteders annonser.
Kvakksalver
Kvakksalveri i Norge
Kvakksalveri var forbudt etter forordninger av 1672 og 1795, men ble tillatt ved lov av 29. april 1871, med forskjellige begrensninger.
Rubrikk Group
Selskapet har nå lansert tjenester i 28 land
Kvakksalver
Kvakksalveri i Norge
1. januar 2004 ble den norske såkalte «kvakksalverloven» (Lov av 19. juni 1936 nr. 9 om innskrenkning i adgangen for den som ikke er helsepersonell til å ta syke i kur) opphevet, og erstattet av lov om alternativ behandling av sykdom.
Harmancık
Harmancık er en by med 6 491 innbyggere (2017) i den tyrkiske provinsen Bursa. Den ligger nordvest for Tavşanlı, sør for Orhaneli, sørøst for Büyükorhan, sørvest for Keles og øst for Dursunbey.
Nia Ali
Nia Ali (født 23. oktober 1988) er en amerikansk friidrettsutøver som konkurrerer i hekkeløp.
Grønnburkne
Grønnburkne (latin:  Asplenium viride) er en art av klatrende og nøysomme bregner innenfor småburkneslekten i småburknefamilien.
Grønnburkne er 5–20 cm høy, og kjennes på at den har skaft i rosettform med enkeltstående slanke og smale bladplater som er enkelt fliket. Skaftet har skjell og mangler midtnerve, og det er om lag så langt som 1/3 eller 2/3 av bladplatens lengde. Bladene er tynne og lysegrønne, med rillede eller helrandete bladkanter på primærfinnene. Bladkantene kan være litt bøyd ned.
Bladstilken kan oppleves å ha mange, parallellstilte småblader snarere enn én, enkeltfliket bladplate. Bladene er 4–10 mm lange og av og til grønne vinteren over. De mangler omtrent totalt behåring. Bladskaftets overside har en grunn renne og smale, grønn vingekanter.
Sporehushopene (sori) er linjeformede og litt bøyde, med slør (indusium). Sporehushopene framstår som rødhvite eller rødt spraglete og sitter under bladet hvor de danner streker og buemønstre. Kromosomtallet (n) er 36.
Arten har kort jordstengel, og er ofte klatrende på grunnfjell, i bergsprekker og i ur. Den opptrer i tette tuer eller «buketter». Den foretrekker grunn med kalkstein eller olivinberg.
Den er ganske sjelden i Norge, men forekommer spredt i hele landet med unntak av deler av lavlandet på Østlandet. I Oppdal går den opp til 1.400 moh., i Jotunheimen til 1.700 moh.
I tillegg vokser den i meget spredt i vestlige deler av Sverige og spredt i østlige deler av Finland.
Trøndelag politidistrikt
Trøndelag politidistrikt er et politidistrikt som ble opprettet 1. januar 2016 gjennom en sammenslåing av Nord-Trøndelag og Sør-Trøndelag politidistrikter. Etableringen av politidistriktet var en del av Regjeringen Solbergs nærpolitireform, som blant annet reduserte antall politidistrikter i Norge fra 27 til 12.
Nils Kristian Moe ble i statsråd 27. november 2015 utnevnt til politimester i Trøndelag.
Charles Edward McDonnell
Charles Edward McDonnell (født 1. februar 1854 i New York City i USA, død 8. august 1921 i Brentwood på Long Island i delstaten New York) var en amerikansk katolsk prelat og biskop av Brooklyn.
Bakgrunn
McDonnell var sønn av Charles McDonnell, en trykker, og hans kone Eleanor. I 1868 begynte han på St. Francis Xavier College. I 1872 ble han sendt til Pontifical North American College i Roma av John McCloskey. Kort tid etter oppnådde han sin doktorgrad i teologi.
Prest
Han ble ordinert til prest for erkebispedømmet i New York 19. mai 1878 i Roma.
Biskop av Brooklyn
Under hans 29 år lange bioskoppelige virke økte antallet katolikker i bispedømmet fra 250.000 i 1891 til 900.000 i 1921.[5] Han opprettet 54 menigheter og skoler for nye immigrantgrupper, mange fra Italia og Øst-Europa, og for spansktalende og for svarte. Biskop McDonnell sikret seg at medlemmer av visse ordenssamfunn tok seg av folk av de enkelte etnisiteter og språk. Hsn inviterte en rekke ordensfallesskapp til å virke i bispedømmet, blant dem redemptorister, benediktinere, fransiskanere (både minoritter og kapusinere), jesuitter, Sisters of the Holy Family of Nazareth, Missionary Sisters of the Sacred Heart, Daughters of Wisdom, og Sisters of the Holy Infant Jesus.
Episkopalgenealogi
Hans episkopalgenealogi er:
Fylkesvei 5238
Fylkesvei 5238 går mellom Skålvik og Algrøyna i Øygarden.
Frem til 2019 hadde veien betegnelsen fylkesvei 208 (Hordaland).
Barrow Island
Barrow Island kan vise til:
Spansk juniormesterskap i landeveissykling 2020
Spansk juniormesterskap i landeveissykling 2020 (fellesstart) ble arrangert 6. september 2020 i Lluchmayor.
Battle
Battle kan vise til:
Jonere
Jonere er navnet på en av de fire gamle hovedstammer eller phyla, som var forbundet med hverandre gjennom bruken av den joniske dialekten som tilhørte det greske språk.
De tre andre var akhaierne, dorerne og aeolerne. Jonerene bodde dels på halvøya Attika, i bystaten Athen, og dels bodde de på flere av øyene i det greske arkipel og langs Lilleasias vestkyst. De var kjent under fellesbetegnelsen grekere.
Historie
Den midtre delen av den gresk-talende vestkysten i Lilleasia ble kalt «jonisk» og innbyggerne overstrålte de øvrige lilleasiatiske grekere, de sydligere dorerne og de nordlige aeolerne, i den grad at de øvrige folk i Lilleasia brukte betegnelsen «joner» (assyrisk «yamanni») om alle grekere. Dette er fremdeles i en viss grad tilfelle. Hellas og greker er på armensk «Hunastan» og «huyn», på arabisk Yūnān og «yūnāniyy» og på hebraisk «Yāwān» og «yəwānī» (og i den bibelen kalt «javan»).
Vitenskap
Byene Milet og Efesos ble i løpet av det 6. århundre f. Kr. sentrum for en revolusjon i holdningen til den tradisjonelle måten å betrakte naturen på. I stedet for å forklare naturfenomen ved å ty til tradisjonelle myter, ble det kulturelle klimaet slik at man begynte å lage hypoteser om naturen som var baserte på ideer fra både personlig erfaring og dypere refleksjon. Disse mennene – Tales fra Milet og hans etterfølgere – ble kalt fysiologi, «de som diskuterte naturen».
De var skeptiske til religiøse forklaringer på naturfenomener. Isteden søkte de rent mekaniske og fysiske forklaringer. De er blitt tillagt en helt sentral betydning for utviklingen av den 'vitenskapelige innstillingen' i studiet av naturen.
Etymologi
Etymologien til ordet joner er høyst usikker. Dets mykenske, greske rekonstruksjon er Iawoner, et navn som synes å ha vært i alminnelig bruk, dvs. at Atenerne, Kianere, Kalkidere osv. var mer lokale navn som ble tatt i bruk av de opprinnelig Iwaoner. De fleste avledninger har som utgangspunkt at de utviklet seg til gresk fra tidligere navn, enten indoeuropeisk eller pelasgisk (før-gresk).
Mytologi
Etter mytene nedstammet jonerne fra helten Jon, Xuthos sønn, sønn av Hellen (den mytiske stamfar til alle grekere, og hadde sønnene Aeolus og Dorus). Grekerne på de Egeiske øyene var imidlertid nesten utelukkende jonere – med unntak av aeolerne på øya Lesbos (Mitilini) og dorerne på Rodos og øyene imellom Det doriske hexapolis. De nordlige kystene i Egeerhavet, i Trakia, var også hjemsted for greske kolonister av jonisk avstamming. Den franske byen Marseille ble grunnlagt av jonere fra Fokea i Jonia.
Zetlitz’ gate (Oslo)
Zetlitz' gate (1-5, 4) er en gate på Meyerløkka i Oslo ved det gamle Rikshospitalet, mellom Wessels gate og Frimanns gate. Gaten ble i 1864 oppkalt etter sogneprest og forfatter Jens Zetlitz (1761–1824).
I 1980 ble gaten ombygget til gatetun, sammen med Deichmans gate og Iduns gate byens første, med smalt slynget kjøreareal med møteplasser, beboerparkering og vareleveringsplasser og det øvrige arealet til opphold med benker, sandkasser, busker og trær. Gaten var del av Oslo kommunes byfornyelsesprosjekt på Meyerløkka der fornyelse av fire kvartaler ble ferdigstilt desember 2010.
Sveits under Ski-VM 2021
Sveits deltok under Ski-VM 2021 fra 24. februar til 7. mars 2021 i Oberstdorf i Tyskland.
Kristi Castlin
Kristi Castlin (født 7. juli 1988) er en amerikansk friidrettsutøver som konkurrerer i hekkeløp.
Hun representerte USA under Sommer-OL 2016 i Rio de Janeiro, der hun tok bronse på 100 meter hekk.
Bellingham
Bellingham er navnet på flere steder:
Nordre Tyrifjorden våtmarkssystem
Nordre Tyrifjorden våtmarkssystem (int. våtmarksområde nr. 3NO015, ramsarområde nr. 802/15) er et ramsarområde som ble utpekt den 19. mars 1996 og ligger på Ringerike (i Hole og Ringerike kommuner). Området inngår nå i Tyrifjorden våtmarkssystem IBA.
Området består av fem separate verneområder som ligger innenfor Steinsfjorden og Nordfjorden i Tyrifjorden, samt bekker og elver som renner ut i disse innlandsfjordarmene. I et noe utvidet begrep inkluderes også Begnavassdraget opp til Hallingby i Ringerike.
Generelt
Ramsarområdet består av et innlandsdeltaområde som omfatter meandersjøene Lamyra, Synneren og Juveren i nedre del av Storelva, samt Averøya naturreservat (elvedeltaet ved Storelvas utløp til Nordfjorden) og Karlsrudtangen naturreservat (elvedeltaet ved Sognas utløp til Nordfjorden). Disse fem naturreservatene utgjør de et areal på cirka 323 hektar.
Nordre Tyrifjorden våtmarkssystem har en svært rik flora, men består av relativt få sjeldne arter. Det inneholder mange dammer, sumpskog og rikmyr. Tyrifjorden regnes i seg selv som en moderat næringsrik innlandsfjord. Det var i 2005 registrert 235 ulike fuglearter i forbindelse med området.
I Tyrifjorden finnes bestander av 15 fiskearter, blant annet en storørretbestand (Salmo trutta lacustris) som gyter i Randselva. Karlsrudtangen og nedre del av Sogna er dessuten viktig som gyteområde for krøkle (Osmerus eperlanus) og gjedde (Esox lucius). Det er dessuten påvist en rekke sjeldne og rødlistede planter, sopp (knyttet til skogmiljøer), moser, kransalger og amfibier i tilknytning til de fem reservatene.
Nest etter Nordre Øyeren våtmarkssystem er Nordre Tyrifjord-området det viktigste innlandsområdet for trekk- og overvintrende vade- og svømmefugler i Norge. Det regnes blant annet som et av de viktigste områdene for rastende og overvintrende ender og svaner. Dessuten er det et viktig hekkeområde om sommeren, blant annet for spurvefugl.
Nordre Tyrifjorden våtmarkssystem ligger i et område som har innlandsklima, med relativt varme sommere og kalde vintre. Den årlige nedbøren er omkring 600 mm. Soknavassdraget (ca. 640 km²) og Begnavassdraget (ca. 8 000 km²) drenerer omkring 8 600 km² inn mot Tyrifjorden.
Fugler
Reservatene er også raste- og overvintringsområde for flere nasjonalt sjeldne arter og rødlistearter. Opp mot 400 sangsvaner (Cygnus cygnus) er registrert der før isleggingen bebgynner på høsten, og nesten like mange på vårparten. Det er også registrert toppdykker (Podiceps cristatus, som hekker der), sædgås (Anser fabalis), svartand (Melanitta nigra), lappfiskand (Mergus albellus), trane (Grus grus), stjertand (Anas acuta), skjeand (Anas clypeata) og myrhauk (Circus cyanus) der. I tillegg til toppdykker hekker også tidvis knekkand (Anas querquedula), sothøne (Fulica atra), dverglo (Charadrius dubius), makrellterne (Sterna hirundo) og dvergspett (Dendrocopos minor) der, samt trolig myrrikse (Porzana porzana) og vannrikse (Rallus aquaticus) når forholdene er gunstige.
Knoppsvane (Cygnus olor) er en karakterart for området gjennom hele året, og flere par hekker i og rundt kroksjøene. Mange overvintrer dessuten på grunne isfrie strekninger på elva. Det er dessuten registrert at flere par med fiskeørn (Pandion haliaetus) bruker området i sine næringssøk, samtidig som lerkefalk (Falco subbuteo) og sivhauk (Circus aeruginosus) jevnlig registreres i området i hekketiden.
Amfibier
Av trua amfibier finnes liten salamander (Triturus vulgaris) og spissnutefrosk (Rana arvalis).
Fisk
Av trua fiskearter finnes det to stammer med storørret (Salmo trutta lacustris) i Tyrifjorden. En som vandrer opp i Storelva via deltaområdet ved Averøya til gyteplassene i Randselva, og en som gyter i øvre del av Drammenselva. Krøkle (Osmerus eperlanus) gyter dessuten ved Karlsrudtangen og i nedre del av Sogna. Her finnes dessuten ørekyt som står på norsk svarteliste som en uønsket art i Norge.
Krepsdyr
Nordre Tyrifjorden (spesielt Karlsrudtangen og langs vestsiden av Nordfjorden) har en sparsom bestand av rødlistearten edelkreps (Astacus astacus).
Flora
Mudderbankene og gruntvannsområdene både i Tyrifjorden og i kroksjøene har godt utviklede pusleplantesamfunn, med flere sjeldne og truete arter. Det finnes fortsatt firling (Crassula aquatica) ved Karlsrudtangen, på Averøya og i Synneren, og trefelt evjeblom (Elatine triandra) og korsevjeblom (Elatine hydropiper) i Synneren, mens vasskryp (Lythrum portula) og høstvasshår (Callitriche autumnalis) som fantes i Juveren tidligere trolig nå er gått tapt på grunn av gjengroing. I Lamyra vokser nikkebrønsle (Bidens cernua), bunkestarr (Carex elata), huldrestarr (C. heleonantes), vasstelg (Dryopteris cristata), myrtelg (Thelypteris palustris), kranstusenblad (Myriophyllum verticilliatum), blanktjønnaks (Potamogeton lucens), myrstjerneblom (Stellaris palustris), småull (Eriphorum gracile), knottblom (Malaxis monophyllos) og vrangblærerot (Urticularia australis). Det vokser dessuten dvergglattkrans (Nitella confervacea) ved Juveren, nikkebrønsle (Bidens cernua) ved Juveren og Karlsrudtangen, og bleikfiol (Viola persicifolia) ved Juveren og Averøya. Tidligere er det også påvist Elvemarigras (Hierochloë hirta) spp. (hirta) ved Onsakervika (Sandtangen) på Røyse (tvers over elva for Averøya), samt barkløs småkrans (Chara braunii) i Juveren. Den siste er trolig gått tapt)
I Juveren finnes det også trua mosearter, blant annet snurpkrypmose (Amblystegium humile). I Lamyra er det tidligere gjort funn av alvemose (Hamatocaulis vernicosus). Det er dessuten funnet trua sopparter i gråorskogen (Alnus incana) ved fire av reservatene, blant annet gulbrun narrevokssopp (Camarophyllopsis schulzeri).
Planer
Fylkesmannen startet arbeidet med en verneplan for våtmarksområder og vannfugl i Tyrifjorden på vårparten i 2007. Det er store verneverdier i dette området, særlig knyttet til fugl. For å fange opp helheten i våtmarkssystemet skal det nå vurderes ytterligere vern i hele Tyrifjorden og Bergsjøen (ei stille i Drammenselva mellom Vikersund og Geithus), men med hovedvekt på Nordre Tyrifjorden-området. Også de fem områdene med ramsarstatus vil bli vurdert på nytt.
Pentaplatarthrus
Pentaplatarthrus er en slekt av løpebiller som hører til den særpregede gruppen Paussinae.
Utseende
Nokså små, avlange, blanke, brunlige løpebiller. Antennene består av fem-seks ledd, de fire ytterste er store, flate og plateformede. Hodet er forholdsvis lite, kjevene små. Pronotum er nokså lite, rundet, med en pigg på hver side ved forkantet, og en stor, mer eller mindre rombeformet grop i midten. Dekkvingene er jevnbrede, jevnt og nokså kraftig punkterte. På beina er lårene og leggene ganske brede, føttene tynne.
Levevis
Slekten er sterkt knyttet til maur og lever i maurtuer (obligate myrmekofiler).
Utbredelse
Slekten er utbredt i Afrika.
Nad tjomnoj vodoj
Nad tjomnoj vodoj (originaltittel: Над тёмной водой) er en russisk film fra 1992 regissert av Dmitrij Meskhijev.
Handling
Historien finner sted i Leningrad på 1960-tallet.
Filmen forteller om en vakker jente fra provinsen som møter tre venner. Men alle de tre vennene ønsker å gifte seg med henne, og de foreslår frieri.
Beautiful Dreamer
«Beautiful Dreamer» er en populær amerikansk sang. Det er den siste kjente sang skrevet av den amerikanske komponisten Stephen Foster. «Beautiful Dreamer» ble publisert posthumt i 1864, det året Foster døde.
Norsk versjon
Per Bråten og Eigil Berg har skrevet en norsk tekst. På norsk bærer den tittelen «Hei, du må våkne». New Jordal Swingers har spilt inn sangen. Den ble utgitt på EP-platen På norsk (On Records NJS 001) i 1976.
Bruk i filmer
En instrumentalversjon av «Beautiful Dreamer» spiller en fremtredende rolle som temamusikk under Eddie Lawrences komedienummer «The Old Philosopher».
Sangen ble også brukt av filmkomponisten Danny Elfman i filmen Batman (1989). I filmens sammenheng fungerer den som Jokerens forvrengte «kjærlighetssang» til filmens kvinnelige hovedrolleinnehaver, Vicki Vale
Listeplassering
Leytons versjon lå på VG-lista i syv uker i 1964 og som nummer tre i én uke.
Murburkne
Murburkne  (latin:  Asplenium ruta-muraria ) er en art av klatrende og nøysomme bregner innenfor småburkneslekten i småburknefamilien. Den danner hybrider med olavsskjegg på Sør- og Vestlandet.
Murburkne er 5–15 cm høy, og bladene er langskaftede. Bladstilken er ganske lang og grønn hele veien. Arten har mørkegrønne blad som er dobbelt fliket, og bladene er rombeformete. Bladkanten kan ha fine tenner. Bladene sitter på lange, ganske smale stilker på skaftet, og minner om blankburkne men har enda færre fliker. Murkburknens bladfliker er mer glisne og i større avstand til hverandre enn de mindre bladflikene hos blankburkne.
Sporehushopene (sori) er linjeformede og litt bøyde, med slør (indusium). Sporehushopene framstår som rødbrune eller rustbrune, og de vokser seg mer og mer sammen inntil de etter hvert dekker nesten hele undersiden av flikene. Kromosomtallet (n) er 72.
Arten er ofte klatrende på grunnfjell, i bergsprekker og i ur. Den foretrekker baserik grunn.
Belmont
Belmont kan vise til:
Murburkne
Murburkne vokser spredt i Norge, og forekommer nord til Lebesby i Finnmark. I Vågå går den opp til1.190 moh.
Prisutstvije
Prisutstvije (originaltittel: Присутствие) er en russisk film fra 1992, regissert av Andrej Dobrovolskij.
Filmen forteller om en ensom mann som kun har minner etter sin elskede kvinne, som han tror aldri kommer tilbake til ham.
Murburkne
Ellers er det forekomster i sørlige Sverige og den aller sørvestligste kysten av Finland. Den vokser også spredt på øyene i Danmark og Østersjøen. Murburkne har flere varianter eller raser, og finnes i Eurasia og det vestlige Nord-Amerika.
Buddhabhadra (oversetter)
Buddhabhadra (devanagari: बुद्धभद्र, kinesisk: Fótuó bátuó luó (佛陀跋陀羅), 359–429) var en oversetter av mahāyāna-tekster til kinesisk.
En biografi over hans liv, skrevet av Hsuan Hua, ble oversatt til engelsk av Hssuan og utgitt i 1983.
Buddhabhadra ble født i Kapilavastu, Nepal. 3 år gammel mistet han sin far, og 5 år gammel døde hans mor. Han vokste derfor opp som et foreldreløst adoptivbarn hos sin morfar. Buddhabhadra ble buddhistmunk. 17 år gammel leste han gjennom flere hundre Sūtra'er, og han oppnådde den tredje Arhat-graden Anagamin, «den som ikke vender tilbake (reinkarneres)».
Under et besøk i Kashmir, møtte Buddhabhadra Zhiyan, den andre patriarken av den kinesiske mahāyāna-skolen Huayan zong, som betraktet Avatamsaka sutraen som buddhismens høyeste lære. Zhiyan hadde reist fra Yao Chin (Chung Kuo) for å utbre Hua Yen-skolens lære, og munkene i Kashmir utpekte Buddhabhadra som mest egnet til å bidra til utbredelsen av skolens lærdommer i Kina.
Biografien forteller at de gikk til fots, gjennom seks land, til Chiao Chih (dagens Vietnam), hvor de reiste med båt til Chung Kuo. Ved ankomsten i Chung Kuo, ved Ching Chou i Tung Lai prefekturet, skal Buddhabhadra ha blitt informert om at Kumārajīva, en annen stor oversetter av tekster til kinesisk, oppholdt seg i den vestlige hovedstaden Chang An. Biografien forteller videre at Buddhabhadra reiste til Chang An, og besøkte Kumārajīva.
Prins Yao Hung av Yao Chin ba Kumārajīva om å invitere Buddhabhadra til sitt palass, og biografien forteller om en dialog mellom de to inne i palasset. Kumārajīva skal ha spurt: «Hvordan kan alle dharmas gjøres tomme?», hvoretter Buddhabhadra svarte: «Et enormt antall små støvpartikler bygger opp form – eller rettere tilsynekomsten av form. Denne tilsynekomsten har likevel ingen egen eksistens (svabhava). Derfor er selve substansen i form tom. Den grunnleggende substans i form er tomhet.» Kumārajīva fortsatte: «Dersom vi deler opp form til de minste partiklene av formens støv, anser du dermed dette som ødeleggelsen av tomhet. Men hva med støvpartiklene?.» Buddhabhadra svarte: «De fleste dharma-mestre hevder at en støvpartikkel må ødelegges for å bli tom. Jeg er uenig. Jeg tror ikke at denne fine støvpartikkelen behøves å ødelegges for å bli tom. Selve dens eksistens består av tomhet.» Kumārajīva: «Da er altså denne eneste gjenværende partikkel permanent og uforanderlig?» Buddhabhadra: «Ettersom denne eneste partikkelen er tomhet, er også samlingen av partikler tomhet. Fordi ansamlingen av partikler tomme, er også den enkelte partikkel tomhet. Det betyr at samlingen av små partikler er bygd opp av mange enkeltpartikler som i seg selv er ikke-eksisterende. Når ansamlingen av partikler som danner form opphører, opphører også de enkelte partiklene – de er alle tomhet.»
Dialogen illustrerer Huayan zongs holistiske tolkning av «tomheten».
I årene 418–421 e.Kr. foretok Buddhabhadra en oversettelse av Avatamsakasutraen til kinesisk, bestående av 60 bokruller og 34 kapitler. Originalteksten var et manuskript fra den sentralasiatiske oasebyen Khotan. Buddhabhadra oversatte også Samantabhadra-caryā-praņidhāna-rāja («kapittel 40» i Avataṃsakasūtraen) til kinesisk. I Khotan sirkulerte dette kapittelet som en egen tekst.
Steinfaget
Steinfaget eller steinhoggerfaget, også skrevet stenhuggerfaget, omfatter utvinning og bearbeiding av naturstein til halvfabrikata som blokker eller skiferplater, eller til ferdige produkter som monumenter, belegningsstein eller elementer for bygningsformål. Steinfagarbeidere eller steinhoggere er håndverkere som arbeider manuelt eller med maskiner for å utvinne og bearbeide stein. Arbeidet i steinbransjen og steinindustrin omfatter en rekke teknikker og foregår gjerne i steinbrudd eller inne på verksteder. Stein er det eneste naturmaterialet som varer over svært lang tid, og bruk av stein til minnesmerker eller som byggematerialer har eldgamle tradisjoner.
Linn Strømsborg
Linn Strømsborg (født 1. mai 1986) er en norsk forfatter bosatt i Oslo.
Steinfaget
Ved utgangen av 2015 var det i Norge elleve personer som hadde status som steinhuggermester.
Linn Strømsborg
Hun har utdannelse innen litteraturformidling fra Universitetet i Oslo og jobbet i Ark bokhandel i flere år. Hun vokste opp på Furuset i Groruddalen i Oslo.
Steinfaget
Historie
Tidligere var steinhoggeren ofte en vandrende og høyt aktet håndverker. Dyktige steinhoggere var etterspurt og ble gjerne hentet langveis fra til kostbare og prestisjetunge byggeprosjekter i stein. Steinhoggerfagene i Norge ble underlagt lærlingloven i 1957, og var den gang inndelt i de fire grenene finsteinhugger, kantsteinhugger, gatesteinhugger og steinsliper.
Linn Strømsborg
Debutboka Roskilde ble oversatt til svensk og utgitt der i 2010 av forlaget Lindqvist Publishing. De utga også boksingelen Øya på svensk samme år.
Steinfaget
Dagens situasjon
Idag er opplæringen inndelt i bruddvirksomhet, skiferindustri, bearbeidingsindustri og montering, med fordypning i ett av områdene.
Linn Strømsborg
Andreboka Furuset ble kåret til en av årets beste bøker i Stavanger Aftenblad i 2013, der anmelder Ida Vågsether sa følgende: «Linn Strømsborg skriver så det gjør vondt. Om voksenlivet som kanskje ikke er så voksent, om ensomhet og om vennskap. Linn Strømsborgs roman gjør at jeg føler meg mindre alene. God litteratur gjør gjerne det.»
Steinfaget
Dagens situasjon
Steinbransjen er i dag høyt mekanisert og konkurrerer på et internasjonalt marked. Den søker å oppfylle de behov og krav som samfunnet stiller til forskjellige steinprodukter. Blant annet er behovet for å tilføre produktene et håndverksmessig preg stadig økende.
Linn Strømsborg
Tredjeboka Du dør ikke (2016) er en frittstående oppfølger til Furuset.
Steinfaget
Dagens situasjon
Bransjen består av mange små og mellomstore bedrifter som er spredt utover landet. Steinfagarbeidere deltar i hele produksjonsprosessen. De tar ut råblokker i steinbruddene, deltar i de forskjellige bearbeidingsprosessene som produktutformingen krever og monterer til slutt det ferdige produktet.
Linn Strømsborg
Fjerdeboka Aldri, aldri, aldri (2019) fikk terningkast 5 i VG og anmelder Trine Saugestad Hatlen skrev blant annet: «Strømsborg skriver sjeldent friskt om et tidsaktuelt og nokså tabubelagt tema. Norge opplever en dramatisk økning i antall barnløse, og Erna Solberg har tatt til orde for at vi må finne ut hvorfor norske kvinner føder så få barn. Linn Strømsborg skriver sabla godt om akkurat det.» Dansk utgave, Aldrig, aldrig, aldrig, 2020 (Turbine Forlag), tysk utgave, Nie, nie, nie i 2021 (Dumont Buchverlag).
Steinfaget
Opplæring og videreutdanning
Steinfagarbeidere kan ta videre utdanning på teknisk fagskole eller høyskole for å bli ingeniør, arkitekt eller sivilingeniør. Det vil også være mulig å supplere fagutdanningen i utlandet, spesielt i Italia, Tyskland og Frankrike som har lange tradisjoner i faget.
Opplæringen i særløp for steinfaget skal gjøre lærlingen i stand til å utføre ulike typer arbeidsoperasjoner fra utvinning, bearbeiding og montering av ulike steintyper. Steinfaget er et gammelt håndverksfag med lange tradisjoner, men som hele tiden er under utvikling med bruk av ny teknologi og avanserte maskiner. Steinfaget har en økende internasjonal konkurranse hvor krav til effektivitet og kvalitet er økende.
Utfordringer
Byggeprosjekter både i forbindelse med veier, broer og offentlige områder setter stadige strengere krav til estetikk og riktig bruk av steinmaterialer. De strenge toleransekravene som forlanges i dag, gjør at fagarbeideren stadig blir stilt overfor nye utfordringer som igjen gjør at yrket blir spennende og utviklende.
Steinfagarbeideren må jobbe sammen med andre yrkesgrupper ute på byggeplasser for å sikre gode løsninger på de ferdige produktene, dette gjør at tverrfaglig samarbeid må settes i fokus gjennom hele opplæringen. Opplæringen skal gi grunnleggende praktisk opplæring i alle deler av faget. Det stilles strenge krav til nøyaktighet, og arbeidsoppgavene krever evne til å arbeide selvstendig etter prosedyrer, tegninger og beskrivelser. Fagarbeideren skal være bevisst i forhold til kritisk og faglig vurdering av steinmaterialer slik at de kan utnyttes på en best mulig måte miljømessig og økonomisk.
Logroño
Logroño er hovedstad i regionen La Rioja i nordre Spania. Innbyggertallet er 142 143 (2004). Byen er sentrum for handel med Rioja-vin. Den ligger ved elven Ebro, 376 meter over havet.
I senmiddelalderen var Logroño et av den spanske inkvisisjonens sterkeste brohoder. I dag går pilegrimsveien Camino de Santiago gjennom byen, som er vennskapsby med Dunfermline i Skottland.
Teateråret 1994
Teateråret 1994 er en oversikt over hendelser, verk, fødte og avdøde personer med tilknytning til teater i 1994.
Viveka Ljung
Viveka Ljung (født Barbro Nadine Wiveka Ljung 10. august 1935 i Stockholm) er en svensk tidligere ballettdanserinne. Hun var sjef for Operaballetten i perioden 1988 til 1990.
Ljung er utdannet fra blant annet Stockholmsoperaens ballettskole, Royal Ballet i London, Bolstoj i Moskva og American Ballet Theatre i USA.
Norgesmesterskapet i fotball for menn 1904
Norgesmesterskapet i fotball for menn 1904 ble vunnet av Odd etter finaleseier 4-0 over Porsgrunds Footballclub (Urædd) den 4. september. Målscorere for Odd var Berthold Pettersen, Daniel Gasmann (2) og Øivind Gundersen. 800 tilskuere overvar kampen som ble spilt på Sportsplassen i Skien. Dommer var Thomas Hj. Wiborg, Kragerø Turnforening. Dette var andre gang Odd vant et norgesmesterskap.
Odds vinnerlag: Andrew Johnsen, Guttorm Hol, Erling Jensen, Bernhard Halvorsen, Fridtjof Nilsen, Gustav Isaksen, Peter Hol, Harbo Madsen, Øivind Gundersen, Berthold Pettersen, Daniel Gasmann.
Porsgrunds lag: Isak B. Henrichsen, Hans Sørli, Isak Isaksen, Karl Andresen, Andreas Hansen, Johan Henriksen, Finn Jeremiassen, Christian Dick, C. M. Carlsrud, Waldemar Lassen, Ernst Hansen.
Avviklingen av mesterskapet
Norgesmesterskapet i 1904 ble arrangert av Odd i Skien 3. og 4. september. Mesterskapet var det første NM i fotball som ble omtalt som et norgesmesterskap da det ble arrangert. Opprinnelig var fem klubber påmeldt, men Akademisk Fodboldklub trakk seg fordi turneringen kolliderte med semesterstart ved universitetet.
Chelsea Grin
Chelsea Grin er en amerikansk deathcoregruppe fra Salt Lake City, Utah. Gruppen ble dannet i 2007 og har sluppet en EP og to musikkalbum. Gruppenavnet kommer fra torturmetoden med samme navn.
Starten og EP (2007–2008)
Chelsea grin ble dannet i mars 2007 i Salt Lake City av vokalist, Alex Koehler og tidligere gitarist Chris Killbourn. I begynnelsen het gruppa «Ahaziah», men i 2008 endret de navn til Chelsea Grin. De oppkalte seg selv etter torturmanøveren Glasgow Smile eller Chelsea Grin, som blir brukt av hooligans i Storbritannia. På dette tidspunktet fortsatte gruppa å rekruttere medlemmer, som erstattet de tidligere medlemmene i Ahaziah. Gruppa fikk med bassisten, Austin Marticorena, og førstegitaristen, Michael Stafford. Marticorena introduserte Andrew Carlston til Chelsea Grin. Carlston hjalp til med å omskrive låter som gruppa hadde laget tidligere, samtidig som han hjalp til med å skrive nytt materiale. Dette førte til EP-en, «Chelsea Grin EP», som først ble streamet på iTunes, for så å bli gitt ut på CD 27. juli 2008. Chelsea Grin ga ut singlene «Crewcabanger» og «Lifeless», fra albumet.
Signering til Artery Recordings (2008–2009)
Etter at EP-en ble gitt ut i juli 2008, signerte gruppa platekontrakt med Statik Factory Records. Samme år la de ut på turne på vestkysten av USA. Bassisten Austin Morticorena bestemte seg for å forlate gruppa for personlige grunner, men ble midlertidig erstattet av Jaek Harmond. Senere ble Andrew Carlston kastet ut av gruppa og erstattet av Kory Shilling på trommer. Davis Pugh tok over som bassist. I april 2009 kom Andrew Carlston tilbake og tok over for Shilling på trommer. Deretter forlot Chris Killbourn bandet for å starte sitt eget plateselskap, «Matchless Records». Kort tid senere fikk bandet tak i Jaek Harmond for å fylle inn som andre gitar til bandet fant ett permanent medlem.
Senere begynte bandet å lage en oppfølger til EP-en. De bestemte seg for å skifte innfallsvinkel og utnevnte Davis Pugh til tredje gitar og David Flinn som bassist. De ble tatt med i en kort ukes turné i Canada i juni 2009 med band som: Arsonists Get All the Girls, A Plea for Purging, The Agonist og Attila.. Etter en suksessfull turné, bestemt Harmond seg for å bli et permanent medlem. Gruppa skrev deretter under en kontrakt med Artery Foundation, som produserte debutalbumet Desolation of Eden i Lambesis Studios i San Marcos, California i august 2009. Albumet ble produsert av As I Lay Dying-vokalist, Tim Lambesis. En uke før de startet innspillingen bestemte Davis Pugh seg for å forlate bandet. Eks-medlem av Jaek Harmonds tidligere band; Dan Jones, fra Hermione, overtok for Pugh. Mens de var i studioet og skrev kontrakt med Artery Recordings, ett selskap som ble påtrykt mellom Artery Foundation og Razor & Tie.
Desolation of Eden (2009–2010)
Etter deres debutalbumet, dro gruppa på sin første USA-turné, med Dr. Acula, American Me og Attila. Den 16. februar 2010 ble albumet Desolation of Eden gitt ut, og 1,500 eksemplarer den første uken, som holdt til en 21.-plass på Billboard Top Heatseekers. Etter suksessen med albumet, fikk gruppa omtale i musikkmagasinet Alternative Press, som fokuserer på core-metal. De fikk også omtale i flere musikkblader rundt om i verden.
I august 2010, ble Koehler skadet hardt i kjeven, under Trash and Burn-turneen i Richmond,VA. Kjevebenet knakk på tre forskjellige steder, noe som gjorde at bandet måtte droppe den siste uken av turneen, og Koehler måtte gjennomgå en operasjon. Gruppa hadde planer om å reise til Canada med Blind Witness og Attila på en to-ukers turné i september 2010, men den ble kansellert. Chelsea Grin ville heller kansellere i stedet for å finne en midlertidig innbytter for Koehler.
To av sangene fra EP-en; «Cheyne Stokes» og «Recreant», ble spilt inn på nytt for Desolation of Eden. I desember 2010 hadde de solgt 15 000 eksemplarer. Fra albumet er det to musikkvideoer, «Sonnet of the Wretched» og «Recreant». Musikkvideon til «Sonnet of the Wretched» ble spilt inn 4. juni 2010 og ble lansert 7. juli 2010. Musikkvideo til singelen «Recreant», ble spilt inn på turné med iwretledabearonce, Eyes Set to Kill, The Chariot og Vanna i California i september 2010. Videoen ble lansert 13. januar 2011 på Metal Injection. I desember 2010 bekreftet Chelsea Grin at Chris «Zeuss» Harris skulle produsere det nye albumet My Damnation, og at de skulle begynne innspillingen 13. januar 2011.
Andrej Dobrovolskij
Andrej Mikhajlovitsj Dobrovolskij (Андре́й Миха́йлович Доброво́льский; født 1950) er en russisk regissør og manusforfatter.
Chelsea Grin
Evolve (2011-2012)
Chelsea Grin reiste på turneen Warped Tour 2012. De lanserte samtidig planene om en EP med fem låter. I desember samme år forlot gitarist Michael Stafford, gruppa, og ble midlertidig erstattet av Born of Osiris gitarist Jason Richardson. Under en uke senere, ble Richardson sparket ut fra Born of Osiris, og ble deretter permanent medlem i Chelsea Grin.
Evolve ble lansert 19. juni 2012 og låta «Lilith» ble EP-en ble lagt ut for strømming 9. mai 2012.
I november 2012, ble Pablo Viveros med i Chelsea Grin som trommis. I løpet av november og desember 2012 var gruppa med Motionless in White på Nord-Amerika-turneen «The Infamous Tour». Gruppa gjorde en kort turne i Nord-Amerika i januar. Chelsea Grin opptrådte på Soundwave Festival i Australia i februar 2013.
Luna-park
Luna-park (originaltittel: Луна-парк) er en russisk-fransk film fra 1992, regissert av Pavel Lungin.
Handling
Historien er lagt til Moskva etter Perestrojka. Hovedpersonen Andrei Leonov (spilt av Andrei Gutin) som i begynnelsen av filmen var en ung antisemittisk skinhead, og leder for en gruppe kalt «The Cleaners» som er innstilt på å rense Russland for alle de anser som uegnet for den russiske blodlinjen - inkludert alle homofile, jøder, utlendinger eller psykisk syke individer. The Cleaners holder til i Luna Park, en stor fornøyelsespark, med ville berg-og-dal-baner.
Men gjengen reiser regelmessig til Moskva, i håp om å forårsake mest mulig kaos og ødeleggelse. Andrei trodde at faren hans var en sovjetisk krigshelt, som døde i en militær fly-ulykke over Afghanistan. Han mener at faren hans var den ideelle russeren, og streber etter å etterligne ham. Men han oppdager at faren hans egentlig var en jødisk musiker, som fremdeles lever i Moskva. Dermed blir livet til Andrei snudd fullstendig på hodet, og han må på en eller annen måte forsone seg med denne oppdagelsen.
Andreis første sjokk kommer fra moren hans Aliona (spilt av Natalya Yegorova) som krever at Andrei dreper sin egen far, på grunn av all smerten hun mener at han har forårsaket henne - fordi faren i ung alder forførte henne (og deretter gjorde henne gravid) men deretter valgte å forlate henne. Etter hvert som filmen skrider frem, er Andreis søken etter faren vellykket. Han blir også introdusert for Naoum Kheifitz (spilt av Oleg Borisov) en tidligere så innflytelsesrik jødisk komponist og dirigent, men som nå blir tvunget til å tjene til livets opphold som underholder ved private fester. Etter å ha tilbrakt tid med faren sin, og ser ham som en sjarmerende men fattig mann. Andrey begynner å overvinne sin tidligere motvilje mot jødisk kultur.
Büyükorhan
Büyükorhan er en by med 10 041 innbyggere (2017) i den tyrkiske provinsen Bursa. Den ligger nordøst for Dursunbey, nordvest for Harmancık, sørøst for Mustafakemalpaşa og sørvest for Orhaneli.
Flakis
Flakis er foreslått som det norske ordet for "Platelet ice" på engelsk. Dette er et stort iskrystall som vokser under overflaten i sjøvann, gjerne på grunn av at sjøvannet er underkjølt. Dette er observert under isbremmene i Antarktis, og flakisen kan bli så stor som 10-20 cm i diameter.
Ballymoney
På grunn av at boligprisene i Ballymoney siden slutten på det 20. århundre har vært lavere enn andre steder i området har byen opplevd stor tilflytting. Det er gode kommunikasjonsmuligheter, da byen ligger ved hovedveien mellom Coleraine og Ballymena, og har jernbaneforbindelse til Belfast og Derry.
Byen er kjent for Ballymoney Drama Festival, som har blitt arrangert siden 1933 og er den eldste teaterfestivalen i Nord-Irland.
Polen under Ski-VM 2019
Polen deltok under Ski-VM 2019 fra 20. februar til 3. mars 2019 i Seefeld i Østerrike.
John Legend
John Roger Stephens, best kjent som John Legend (født 1978) er en amerikansk soul-artist.
Biografi
Legend ble født i Springfield, Ohio, men vokste opp i Philadelphia. Han begynte å ta pianotimer allerede som 5-åring og viste tidlig talent ved å være pianist for koret i den lokale kirken som 8-åring. Gospel var en viktig del av hans oppvekst. Ved siden av pianotimene og kirkespillingen, lærte han gospellåter av bestemoren. På ungdomsskolen laget han gospel-CD-er og opptrådte live med gospellåter. Han var også interessert i R&B og rap og blant hans tidlige favoritter var Boyz II Men og MC Hammer. De største inspirasjonskildene var allikevel 70-tallets soul-stjerner Stevie Wonder, Aretha Franklin, Curtis Mayfield, Al Green og gospelartistene Edwin Hawkins, Shirley Caesar og James Cleveland. Etternavnet Legend fikk han av en venn i Chicago.
John Legends første store opptreden på plate kom da han spilte piano på Lauryn Hills ”Everything Is Everything” fra 1998. I soulmiljøet i Philadelphia jobbet Legend seg sikkert framover. Han tok engelsk på universitetet, men brukte mer tid på å lage musikk, både i A Cappella-gruppen han var medlem i, som dirigent for et kirkekor og som soloartist på klubber og talentshow. I 2000 hadde han utvidet området for sine faste sceneopptreder fra Philadelphia til byer som New York, Boston, Atlanta og Washington D.C..
I 2000 gav han ut et selvtitulert demoalbum. Året etter lanserte han demoalhumet Live at Jimmy’s Uptown. På samme tid ble han kjent med produsenten Kanye West. West hadde gjort seg kjent gjennom å produsere blant andre Jay-Z og Scarface (artist), og hadde også en solokarriere i emning. Paret samarbeidet stadig oftere og i 2003 bidro de som produsent, vokalist og pianist både for Alicia Keys og Jay-Z. Dørene begynte å åpne seg for Legend som var i studio med storheter som blant andre Black Eyed Peas, Janet Jackson, Mary J. Blige, Eve og Britney Spears. Han spilte inn ytterligere to live-CD-er; Solo Sessions, Vol. 1: Live at The Knitting Factory og Live at SOB’s.
Han har vunnet Grammy-prisen en rekke ganger.
Vladimír Mečiar
Vladimír Mečiar (født 26. juli 1942) er en slovakisk politiker og tidligere statsminister i Slovakia. Han ledet Slovakia gjennom oppdelingen av Tsjekkoslovakia. Mečiar er leder for det populistiske partiet Ľudová strana - Hnutie za demokratické Slovensko (Folkepartiet – Bevegelsen for et demokratisk Slovakia).
Sylling prestegjeld
Sylling prestegjeld var et prestegjeld tilhørende Lier prosti i Tunsberg bispedømme i Den norske kirke. Det omfattet Sylling og Sjåstad sogn i Lier kommune i Buskerud fylke, og hovedkirken var Sylling kirke.